stanford-oval/wikipedia huggingface dataset:
דינקו טרבוטיץ'
קריירה

טרבוטיץ' התחיל את הקריירה שלו בהיידוק ספליט בגיל 7 בה שיחק בכל קבוצות הילדים והנוער. ב-5 באוקטובר 2008 ערך את הופעת הבכורה שלו בקבוצה הבוגרת. בינואר 2009 הושאל ליונאק סיני עד לסיום העונה ובעונה שלאחר מכן הושאל לרודאש. בקיץ 2010 חזר להיידוק בה הפך לשחקן סגל קבוע ורשם 21 הופעות בליגה והבקיע שני שערים, אך עונה לאחר מכן התערער מעמדו בקבוצה ובפברואר 2012 הושאל לנ.ק. זאגרב.
בקיץ 2012 טרבוטיץ' שוחרר מהיידוק וחתם בלוקומוטיבה זאגרב. עונת 2013/2014 הייתה עונת השיא של טרבוטיץ' כאשר שיחק 33 משחקים בליגה וכבש 6 שערים. בקיץ 2014 חתם ב-MOL וידי שהיא קבוצתו הראשונה מחוץ לקרואטיה.
בקיץ 2016 חתם בבני יהודה תל אביב ל-3 שנים.
בינואר 2017 שוחרר לאחר שגילה יכולת מאכזבת. כעבור חודש חתם בפרדריקסטאד. ביולי 2017 חזר לקרואטיה וחתם בסלאבן בלופו. ביולי 2018 חתם בדינמו מינסק הבלארוסית. בינואר 2020 הושאל לקאפושוואר.
ב-1 באוגוסט 2020, טרבוטיץ' חתם בזרינסקי מוסטאר.
ביוני 2021 עזב את זרינסקי מוסטאר ובאוקטובר 2021 טרבוטיץ' חתם באגילאס מהליגה הספרדית הרביעית בכדורגל.
ב-27 בינואר 2022 טרבוטיץ' חתם בבוזאו מהליגה הרומנית השנייה.
הערות שוליים

↑  עמית גולדשטיין‏, דינקו טרבוטיץ' חתם בבני יהודה: "מודה לכל האוהדים על ההודעות", באתר וואלה, 13 ביולי 2016
ערך זה הוא קצרמרבנושא כדורגלנים. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דינקו טרבוטיץ'".
דומניקו מונטאניאנה

דומניקו מונטאניאנה (באיטלקית: Domenico Montagnana;‏ 24 ביוני 1686 - 6 במרץ 1750) היה רב-אומן בבניית כינורות, איטלקי שמקום מושבו בוונציה, איטליה. הוא נחשב לאחד מבוני הכינורות והצ'לו המעולים בעולם בתקופתו. לכלים שבנה, בעיקר הצ'לי שלו, יש ביקוש עצום מצד תזמורות, נגנים ידועי-שם ואספנים, ורבים מהם נמצאים באוספים פרטיים או במוזיאונים. המחירים הנדרשים תמורת כלים מקוריים יכולים להגיע למיליוני דולרים אמריקאיים במכירות פומביות.
חייו

מונטאניאנה נולד בלנדינארה שבאיטליה בשנת 1686. הוא החל לבנות כלי מיתר (כינורות, ויולות וצ'לי) בשנת 1701. במהלך הקריירה שלו כבונה כינורות מומחה הרבה לבקר כמה מבוני הצ'לי האיטלקים החשובים של זמנו, בהם פייטרו גוארנרי ומטאו גופרילר. הסדנה שלו, שהייתה פעילה כבר בשנת 1711, שכנה בקאלה דלה סטאניירי בוונציה.
בשנת 1730 עיצב מונטאניאנה סוג מיוחד של כינור, אבל עיקר פרסומו בא לו מן הצ'לי שבנה, הנחשבים למצוינים בטיבם לביצוע קונצ'רטי. למעשה, מונטאניאנה נודע בכינוי "איל סונורו ונציאנו" .
דומניקו מונטאניאנה מת בוונציה בשנת 1750.
מורשת

רבים מן הכלים שבנה נמצאים עדיין בשימוש וירטואוזים מפורסמים או שמורים באוספים, אם ציבוריים ואם פרטיים. בין המוזיקאים המנגנים או ניגנו בעבר בכלי מונטאניאנה סטיבן קייטס, ליונל טרטיס, לין הארל, מישה מייסקי, אלפרד ואלנשטיין, יוסף רויזמן, סטיבן איסרליס, יו-יו מה, מוריס אייזנברג, עמנואל פויירמן, דניאל זיידנברג, אורלנדו קול, נתניאל רוזן, גילהרמינה סוג'ה, לואיס פרסינג'ר וראלף קירשבאום.
מורשת > כלים מפורסמים

"פטוניה" (1733) - שייך ליו-יו מה
"אסקווייר" (1723) - שייך לטרולס מרק
"פויירמן" (1735) - אוסף שווייצרי
"אקס-סרוויי" (1738) - שייך לנתניאל רוזן
"הוונציאני האדיר" (1738) - שייך לנתניאל רוזן, לפני כן היה רכושו של אדריאן-פרנסואה סרוויי (1807-1866)
"קייטס-האנקוק" (1739) - היה שייך לסטיבן קייטס עד 2003
"היפהפייה הנמה" (1739) - שייך להיינריך שיף
"ברון שטיינהייל" (1740) - (לא ידוע)
"דוכסית קליבלנד" (1740) (לא ידוע)
"מונטאניאנה" (1710) - שייך לגילהרמינה סוג'ה
פסטיבל בינלאומי, שבקונצרטים המושמעים בו נעשה שימוש בכמה מכלי מונטאניאנה, מתקיים מדי שנה בעיר הולדתו, לנדינארה.
גריזלדה רקורדס

|  נתונים כלליים |
| --- | --- |
 תקופת הפעילות:  2012–הווה (כ־12 שנים) 
  
 www.griseldaxfr.com
 
גריזלדה רקורדס (באנגלית: Griselda Records) הוא קולקטיב היפ הופ אמריקאי וחברת תקליטים עצמאית, שבסיסה בבאפלו, ניו יורק. הלייבל הוקם על ידי הראפר וסטסייד גאן בשנת 2012. אחיו קונוויי דה משין, בן דודו בני דה בוצ'ר והמפיק דארינגר מהווים את הליבה של סגל גריזלדה רקורדס. נכון ל-2021, יצאו שני פרויקטים של הלייבל: המיני-אלבום Don't Get Scared Now משנת 2016 ואלבום הבכורה WWCD משנת 2019. מקור שמה הוא בסוחרת הסמים הקולומביאני גריסלדה בלנקו.
בימים הראשונים להקמת הלייבל, עותקים פיזיים של האלבומים שהוציא הופצו במהדורות מוגבלות על ידי הלייבל "דאופ!" שבסיסו בלונדון, ולעיתים קרובות נמכרו תוך דקות ספורות. ב-2017, גריזלדה הוחתמה על הסכם הפצה עם שיידי רקורדס עבור האמנים וסטסייד גאן וקונוויי דה משין. ב-2019, וסטסייד גאן ובני דה בוצ'ר הוחתמו על הסכם ניהול עם רוק ניישן.
אמנים > אמנים בהווה

וסטסייד גאן
קונוויי דה משין
בני דה בוצ'ר
ארמני סיזר
בולדי ג'יימס
YN בילי
מאק-הומי
אמנים > מפיקים

דארינגר
אמנים > אמנים בעבר

אלקמינו
ת'ה גאד פאהים
דיסקוגרפיה > אלבומי אולפן

| אמן | אלבום | תאריך יציאה |
| --- | --- | --- |
| וסטסייד גאן | Flygod | 11 במרץ 2016 |
| מאק-הומי | HBO (Haitian Body Odor) | 15 בספטמבר 2016 |
| וסטסייד גאן | Supreme Blientele (יצא בשיתוף עם אמפייר) | 22 ביוני 2018 |
| Elcamino | Walking On Water (יצא בשיתוף עם אנטיגאן ויולנס ו-GGBR) | 14 בספטמבר 2018 |
| בני דה בוצ'ר | Tana Talk 3 (יצא בשיתוף עם בלאק סופרנו פאמילי ואמפייר) | 23 בנובמבר 2018 |
| אלקמינו | Don't Eat the Fruit (יצא בשיתוף עם GGBR) | 15 במרץ 2019 |
| גריזלדה | WWCD (יצא בשיתוף עם שיידי) | 29 בנובמבר 2019 |
| וסטסייד גאן | Pray for Paris (יצא בשיתוף עם אמפייר) | 17 באפריל 2020 |
| וסטסייד גאן | Flygod Is an Awesome God II (יצא בשיתוף עם אמפייר) | 3 ביולי 2020 |
| קונוויי דה משין | From King to a God (יצא בשיתוף עם דראמוורק ואמפייר) | 11 בספטמבר 2020 |
| ארמני סיזר | The Liz (יצא בשיתוף עם אמפייר) | 18 בספטמבר 2020 |
| וסטסייד גאן | Who Made the Sunshine (יצא בשיתוף עם שיידי) | 2 באוקטובר 2020 |
| בני דה בוצ'ר | Burden of Proof (יצא בשיתוף עם אמפייר) | 16 באוקטובר 2020 |
| קונוויי דה משין | La Maquina (יצא בשיתוף עם דראמוורק ואמפייר) | 16 באפריל 2021 |
| מאק-הומי | Pray For Haiti | 21 במאי 2021 |
דיסקוגרפיה > מיקסטייפים

| אמן | אלבום | תאריך יציאה |
| --- | --- | --- |
| וסטסייד גאן | Hitler Wears Hermes II | 22 בספטמבר 2014 |
| וסטסייד גאן וקונוויי דה משין | Hall & Nash | 9 במרץ 2015 |
| קונוויי דה משין | The Devil's Reject | 27 באפריל 2015 |
| וסטסייד גאן | Hitler Wears Hermes III | 3 באוגוסט 2015 |
| וסטסייד גאן וקונוויי דה משין | Griselda Ghost (יצא בשיתוף עם ביג גוסט) | 11 בספטמבר 2015 |
| קונוויי דה משין | Reject 2 | 30 באוקטובר 2015 |
| בני דה בוצ'ר | My First Brick (יצא בשיתוף עם בלאק סופרנו פאמילי) | 8 באוקטובר 2016 |
| וסטסייד גאן | Hitler Wears Hermes IV | 31 באוקטובר 2016 |
| וסטסייד גאן ודי ג'יי גרין לנטרן | Hitler On Steroids | 8 במרץ 2017 |
| קונוויי דה משין ודי ג'יי גרין לנטרן | Reject On Steroids | 24 במאי 2017 |
| קונוויי דה משין ודי ג'יי גרין לנטרן | More Steroids | 19 באוקטובר 2017 |
| וסטסייד גאן | Hitler Wears Hermes V | 31 באוקטובר 2017 |
| בני דה בוצ'ר ודי ג'יי גרין לנטרן | Butcher On Steroids (יצא בשיתוף עם בלאק סופרנו פאמילי) | 27 בנובמבר 2017 |
| קונוויי דה משין | G.O.A.T.‎ | 21 בדצמבר 2017 |
| בני דה בוצ'ר ו-38 ספש | Stabbed & Shot (יצא בשיתוף עם בלאק סופרנו פאמילי) | 16 בפברואר 2018 |
| קונוויי דה משין | Blakk Tape | 27 במרץ 2018 |
| קונוויי דה משין | Everybody Is F.O.O.D. | 20 באוגוסט 2018 |
| וסטסייד גאן | Hitler Wears Hermes VI (יצא בשיתוף עם אמפייר) | 31 באוקטובר 2018 |
| קונוויי דה משין | EIF 2: Eat What U Kill | 10 בדצמבר 2018 |
| קונוויי דה משין | Everybody Is F.O.O.D. 3 | 4 באפריל 2019 |
| וסטסייד גאן | Flygod is an Awesome God (יצא בשיתוף עם אמפייר) | 5 ביולי 2019 |

| וסטסייד גאן | Hitler Wears Hermes VII (יצא בשיתוף עם אמפייר) | 1 בנובמבר 2019 |
| בולדי ג'יימס | The Versace Tape (יצא בשיתוף עם אמפייר) | 14 באוגוסט 2020 |
דיסקוגרפיה > מיני-אלבומים

| אמן | אלבום | תאריך יציאה |
| --- | --- | --- |
| וסטסייד גאן והפיוריסט | Roses are Red.. So is Blood | 28 בינואר 2016 |
| גריזלדה | Don't Get Scared Now | 13 במאי 2016 |
| וסטסייד גאן | There's God and There's Flygod, Praise Both | 19 ביולי 2016 |
| קונוויי דה משין ופרודיג'י | Hell Still On Earth | 12 בספטמבר 2016 |
| בני דה בוצ'ר | 17 Bullets (יצא בשיתוף עם בלאק סופרנו פאמילי) | 26 בדצמבר 2016 |
| Elcamino | Elcamino (יצא בשיתוף עם GGBR) | 11 בנובמבר 2017 |
| וסטסייד גאן ואם אף דום | Westside Doom | 13 בנובמבר 2017 |
| בני דה בוצ'ר | A Friend of Ours (יצא בשיתוף עם בלאק סופרנו פאמילי) | 1 ביוני 2018 |
| בני דה בוצ'ר | The Plugs I Met (יצא בשיתוף עם בלאק סופרנו פאמילי) | 21 ביוני 2019 |
| קונוויי דה משין | Look What I Became (יצא בשיתוף עם אמפייר) | 13 בספטמבר 2019 |
| קונוויי דה משין ודה אלכימיסט | Lulu (יצא בשיתוף עם דראמוורק, ALC ואמפייר) | 30 במרץ 2020 |
דיסקוגרפיה > אלבומי פסקול

| אמן | אלבום | תאריך יציאה |
| --- | --- | --- |
| גריזלדה ו-BSF | Conflicted (Original Motion Picture Soundtrack) (יצא בשיתוף עם בלאק סופרנו פאמילי) | 8 בינואר 2021 |
פרסים ומועמדויות

| שנה | ארגון | פרס | עבודה מועמדת | תוצאה |
| --- | --- | --- | --- | --- |
| 2020 | פרסי ה-BET | ההרכב הטוב ביותר | עצמם | מועמדות |
| 2023 | פרסי גראמי | אלבום השנה | Good Morning Gorgeous (כאמנים אורחים) | בהמתנה |
הערות שוליים

↑  ""There Hasn't Been a Movement Like This...Since the '90s:" Benny The Butcher Talks Griselda Records, the Making of 'Tana Talk 3' & More [Interview]". Okayplayer (באנגלית אמריקאית). 2019-02-20. נבדק ב-2020-04-16.
↑  "Shady X Griselda Ink Deal For Westside Gunn and Conway". Shady Records (באנגלית אמריקאית). נבדק ב-2020-04-16.
↑  "Benny the Butcher and Westside Gunn Sign Roc Nation Management Deal". Complex (באנגלית). נבדק ב-2020-04-16.
↑  Grant, Shawn (2020-03-16). "Armani Ceasar is the First Female Rapper Signed to Griselda Records". The Source (באנגלית אמריקאית). נבדק ב-2020-04-16.
↑  Adams, Biba. "Detroit rapper Boldy James inks deal with Griselda Records". Detroit Metro Times.
↑  Grant, Shawn (2020-05-19). "GRISELDA FANS NEED TO CALM THE HELL DOWN: WESTSIDE GUNN IS VERY SMART". HipHopDX (באנגלית אמריקאית). נבדק ב-2020-09-13.
↑  James, Andy. "Meet Mach-Hommy, Earl Sweatshirt's New Favorite Rapper". DJBooth (באנגלית). נבדק ב-2020-11-23.
↑  "A Guide to Griselda". Complex (באנגלית). נבדק ב-2020-11-23.
↑  "Griselda Records Drops Shady Records Debut 'WWCD'". HipHopDX. 2019-11-28. נבדק ב-2020-04-20.
↑  Strauss, Matthew (1 ביולי 2020). "וסטסייד גאן Details New Album Flygod Is an Awesome God II". Pitchfork. נבדק ב-3 ביולי 2020. {{cite web}}:  (עזרה)
↑  https://pitchfork.com/reviews/albums/conway-the-machine-from-king-to-a-god/
↑  Feature.fm. "The Versace Tape by בולדי ג'יימס". smartlink (באנגלית). נבדק ב-2020-11-23.
↑  Ivey, Justin. "Griselda Records Drops 'Don't Get Scared Now' With Conway, וסטסייד גאן and More - XXL". XXL Mag (באנגלית). נבדק ב-2020-04-16.
↑  "PATTA X CONWAY & THE ALCHEMIST - LULU – Patta". www.patta.nl. נבדק ב-2020-11-23.
↑  Feature.fm. "LULU by קונוויי דה משין and The Alchemist". smartlink (באנגלית). נבדק ב-2020-11-23.
↑  Lisa Respers France. "BET Awards 2020: See who won a BET Award". CNN. נבדק ב-2020-07-29.
| --- | --- |
בקרת זהויות :  MusicBrainz: c3ca8855-d7b5-43fa-ba05-1c069f4bdec6
דייוויד פוצלין

דייוויד פוצלין (בקרואטית: David Puclin; נולד ב-17 ביוני 1992 בצא'קובץ שבקרואטיה) הוא כדורגלן קרואטי המשחק בעמדת הקשר האחורי בקבוצת וורז'דין בקרואטיה.
קריירת מועדונים

פוצלין שיחק במדימוריה, בגוריצה, בשיבניק, בזארבריקן, באיסטרה 1961 ובסלאבן בלופו.
ב-13 בפברואר 2020 חתם בוורסקלה פולטבה מליגת העל האוקראינית.
דוד סמילנסקי

דוד סמילנסקי (ראשון משמאל) בוועד המפקח של גמנסיה הרצליה, 1911
דוד סמילנסקי (כ"ו בתמוז תרל"ה, 29 ביולי 1875, בלוזריה, פלך קייב, האימפריה הרוסית – 3 בנובמבר 1953, כ"ה בחשוון תשי"ד, תל אביב) היה סופר עברי ופובליציסט, פעיל ציוני, ממייסדי תל אביב, חבר הוועד הראשון של העיר ועובד עיריית תל אביב.
קורות חיים

פרק זה לוקה בחסר. אנא תרמו לוויקיפדיה ו.
נולד בשנת 1875 בעיירה בלוזריה, הסמוכה לקייב שבאוקראינה (אז באימפריה הרוסית), וגדל בעיר רוטמיסטריבקה. עלה לארץ ישראל לראשונה בשנת 1891 והתמקם ביפו. משם עבר לעבוד ביקב המושבה ראשון לציון, ולאחר מכן עבר עם משפחתו לחדרה והיה בין מייסדי המושבה. מחדרה שב לרוסיה יחד עם אחיינו מאיר-סיקו לאחר שלקה בקדחת צהובה. שימש בפקידות גם בתנועה הציונית, והיה עוזרו של זאב טיומקין, בעת פעילותו בייליזבטגרד.
בשנת 1902 נישא לשרה בלומה, בתו של ניסן בלוצרקובסקי. בני הזוג היו הורים לבן, שמעיה.
בשנת 1906 עלה סמילנסקי לארץ בשנית, הפעם כאיש עסקים. הוא היה שותף בחברת "עתיד" (לימים, "שמן תעשיות"), שלהּ היו מפעלים בחיפה, בלוד וביפו, וכך הצטרף לחמשת המייסדים של שכונת אחוזת בית (יחד עם מאיר דיזנגוף, יחזקאל דנין (סוכובולסקי), עקיבא אריה ויס ויצחק חיותמן), הראשונה לשכונות תל אביב. בנה את ביתו ברחוב יהודה הלוי 30.
במשך שנים היה מנהל החשבונות של גימנסיה הרצליה. היה מראשוני החברים במועצת העיר תל אביב. בשנת 1920 התמנה למפקח כללי בעיריית תל אביב, ומשנת 1927 עד פרישתו כיהן כמנהל מפעלי המאור והמים של העירייה. סמילנסקי גם שימש החל מיסודו ב-1923 כיושב ראש מועצת האופרה הארצישראלית, וכיהן כנשיא בני ברית וארגון הבונים החופשיים. כן היה חבר מועצת המנהלים של חברת גאולה.
בשנת תרפ"ג נפטרה אשתו בלומה, ובשנת תרפ"ד נישא בשנית, לעסקנית ד"ר מרים קיסילובה-סמילנסקי.
סמילנסקי נפטר בביתו בשנת 1953, בגיל 78. נקבר בבית הקברות טרומפלדור.
סמילנסקי היה אחיו של זאב סמילנסקי ודודו של ס. יזהר. הוא היה אחיינם של משה סמילנסקי ושל מאיר-סיקו סמילנסקי. הפיזיקאי עוזי סמילנסקי, נכדו של אחיו, נישא לימים לנעמי פלמון, נכדתם של חייקל ואסתר פלמן, שנמנו אף הם עם 66 המשפחות המייסדות של תל אביב.
יצירתו

ראשית כתיבתו של דוד סמילנסקי הייתה ברוסית, אך כמעט בו בזמן החל גם לכתוב בעברית. הוא פרסם מאמרים רבים בעיתונות הציונית העברית וגם ברוסית. דבריו כונסו עוד בחייו, בשנת 1942, ויצאו בשנית בשנת 1958.
ספריו

עם בני דורי: פרקי זכרונות ודמויות אישים, תל אביב: הוצאת ידידים, תש"ב 1942.
עם בני ארצי ועירי: פרשות אישים ופרקי זכרונות, תל אביב: הוועד הצבורי להוצאת כתביו של דוד סמילנסקי והוצאת מסדה, תשי"ח. (ההמשך ל"עם בני דורי")
עיר נולדת: סיפורן של תל אביב וארץ-ישראל בתקופת העלייה השנייה, על פי מכתביו של דוד סמילנסקי כפי שפורסמו בעיתונות ברוסיה; ערך, הוסיף הקדמה וההדיר: יוסף כץ, ייעוץ מדעי: יהושע בן אריה, תל אביב: משרד הביטחון – ההוצאה לאור, תשמ"א 1981.
ראו גם

מייסדי תל אביב
לקריאה נוספת

ייסוד תל אביב, מזכרונות דוד סמילנסקי, בתוך: אברהם יערי, זכרונות ארץ ישראל, חלק שני, פרק פח, עמ' 903–920.
הערות שוליים

↑  דוד תדהר (עורך), "ניסן בלוצרקובסקי", באנציקלופדיה לחלוצי הישוב ובוניו, כרך ו (1955), עמ' 2591.
↑  דוד תדהר (עורך), "ד"ר מרים קיסילובה-סמילנסקי", באנציקלופדיה לחלוצי הישוב ובוניו, כרך ב (1947), עמ' 624.
| --- | --- |
בקרת זהויות :  NLI: 987007510086105171  GND: 1165177552  ISNI: 0000 0000 2357 7110  LCCN: n82157389  VIAF: 66876272   WorldCat (עם VIAF): 66876272
דייב סמית'

| --- | --- |

סמית', 2010
 לידה:  13 באוקטובר 1940 פסדינה, קליפורניה, ארצות הברית
 פטירה:  15 בפברואר 2019 (בגיל 78) ברבנק, קליפורניה, ארצות הברית
 שם לידה:  דייב רולין סמית'
 מדינה:  ארצות הברית ארצות הברית
 השכלה:  אוניברסיטת קליפורניה בברקלי  אוניברסיטת קליפורניה בברקלי 
 מקצוע:  ארכיונאי ראשי בארכיונים של וולט דיסני
 פרסים והוקרה:  אגדות דיסני (2007) 
 
דייב רולין סמית' (באנגלית: Dave Rollin Smith;‏ 13 באוקטובר 1940 – 15 בפברואר 2019) היה המייסד והארכיונאי הראשי של ארכיון וולט דיסני באולפני וולט דיסני שבברבנק, קליפורניה.
ביוגרפיה

סמית' נולד ב-13 באוקטובר 1940 וגדל בפסדינה, קליפורניה. כילד הביע הערכה לסרטי דיסני, וכאחד הגר בקליפורניה, הוא ביקר בדיסנילנד לעיתים קרובות. הוא סיים את לימודיו באוניברסיטת קליפורניה בברקלי ובילה שנה וחצי כמתמחה בספריית הקונגרס בוושינגטון הבירה. לאחר מכן חזר לקליפורניה ועבד כספרן באוניברסיטת קליפורניה בלוס אנג'לס במשך חמש שנים.
בסוף שנות ה-60, סמית' עבד על ביבליוגרפיה על וולט דיסני כששמע לראשונה על ארכיון אפשרי שנוצר על ידי חברת וולט דיסני. סמית', שבאותה תקופה עדיין עבד באוניברסיטת קליפורניה בלוס אנג'לס, כתב לחברת דיסני מכתב המציע את שירותיו, אשר התקבל על ידי החברה.
ביוגרפיה > קריירה

הוא הצטרף לחברה ב-22 ביוני 1970, כהארכיונאי הראשון שלה. המשימה הראשונה שלו הייתה לתעד את כל הפריטים שהיו מאוחסנים במשרדו של וולט דיסני מאז מותו ארבע שנים קודם לכן.
סמית' כתב ספרים רבים, הכוללים את "Disney A to Z", אנציקלופדיה רשמית אודות דיסני, ספרי טריוויה של וולט דיסני וגם היה שותף בכתיבת "Disney: The First 100 Years". בשנת 2007 קיבל סמית' את פרס אגדות דיסני, אות כבוד הניתן לאנשים שתרמו תרומה משמעותית לחברת וולט דיסני.
בין 1980 ל-2001, סמית' היה המנהל המבצעי של אגודת כתבי היד. הוא גם היה חבר באגודת הארכיונאים בקליפורניה. ב-24 ביוני 2010, ארבעים שנה לאחר שהחל לעבוד בדיסני, הודיע סמית' שהוא יפרוש בזמן הקרוב. לאחר פרישתו, הוא עבד בדיסני כיועץ. לפי המעריצים וההיסטוריונים של דיסני, הוא נחשב לסמכות הסופית בנושא ההיסטוריה של דיסני.
ספרים

Disney: The First 100 Years (אנגלית - מסת"ב 978-0-7868-5380-9, גרמנית - מסת"ב 978-3-7704-0417-9)
Disney A to Z (ISBN 978-0786849192)
Ultimate Disney Trivia Book Volume 2 (ISBN 978-0786880249)
Ultimate Disney Trivia Book Volume 3 (ISBN 978-0786882533)
Ultimate Disney Trivia Book Volume 4 (ISBN 978-0786885299)
Disney Trivia from the Vault: Secrets Revealed and Questions Answered (ISBN 978-142315370-2)
הערות שוליים

↑  Fond Memories of Dave Smith from the Walt Disney Archives – D23
↑  Preserving the Legacy: The Walt Disney Archives – The Walt Disney Company
↑  "Dave Smith". Google Sites. נבדק ב-22 ביוני 2014. {{cite web}}:  (עזרה)
↑  Wolf, Scott (2007). "Dave Smith talks about starting the Disney Archives". Mouse Clubhouse. אורכב מ-המקור ב-22 ביוני 2014. נבדק ב-17 בפברואר 2017. {{cite web}}:  (עזרה)
↑  "Into The Walt Disney Archives With Disney Legend Dave Smith". DISUnplugged. 9 ביוני 2010. נבדק ב-17 בפברואר 2017. {{cite web}}:  (עזרה)
1 2  Boucher, Geoff (24 ביוני 2010). "Column One: Pack rat in the Mouse House". Los Angeles Times. נבדק ב-17 בפברואר 2017. {{cite news}}:  (עזרה)
↑  "Disney Legends – Dave Smith (Archives)". Disney. אורכב מ-המקור ב-16 באפריל 2008. נבדק ב-17 בפברואר 2017. {{cite web}}:  (עזרה)
1 2 3 4  "Dave Smith Dies". Deadline Hollywood. 15 בפברואר 2019. נבדק ב-16 בפברואר 2019. {{cite news}}:  (עזרה)
↑  "About the Author: Dave Smith". D23. נבדק ב-22 ביוני 2014. {{cite web}}:  (עזרה)
↑  "Walt Disney Archives Founder Dave Smith Dies at 78". Variety (באנגלית). 16 בפברואר 2019. נבדק ב-17 בפברואר 2019. {{cite journal}}:  (עזרה)
| --- | --- |
בקרת זהויות :  NLI: 987007439556505171  GND: 123449715  ICCU: USMV906099  ISNI: 0000 0000 8191 0428  LCCN: n95095576  NKC: ola20231179741  NTA: 157592634  SNAC: w6028zzp  VIAF: 921291   WorldCat (עם VIAF): 921291 
לוחית האגדות דיסני של סמית' הנמצאת באולפני וולט דיסני בברבנק
דינר בחרייני

| --- | --- |

 משתמשים:  בחריין בחריין
 סמל:  ب.د בערבית או BD באנגלית
 ISO 4217:  BHD
 לשון רבים:  דינרים בחריינים
 יחידות משנה
 1/1000:  פילס
 מטבעות ושטרות
 שטרות בשימוש:  ½ דינר, 1 דינר, 5 דינר, 10 דינר ו-20 דינר.
 מטבעות בשימוש:  5 פילס, 10 פילס, 25 פילס, 50 פילס, 100 פילס, חצי דינר
 בנק מרכזי
 בנק מרכזי:  הבנק  המרכזי של בחריין
 http://www.cbb.gov.bh
 → רופי המפרץ הפרסי 
דינר בחרייני הוא המטבע הרשמי של מדינת בחריין. סימנו של המטבע הוא BHD לפי תקן ISO 4217, ب.د בערבית, או BD באנגלית. השם דינר משמש כיחידת מטבע של מדינות רבות רובן דוברות ערבית, והוא מבוסס על שמו של המטבע הרומי העתיק דנאריוס. הדינר הבחרייני מתחלק ל-1000 פילס.
הדינר הבחרייני שווה כ 8.44 ש"ח (נכון לשנת 2021 )
המטבע הונפק לראשונה ב-1965 והוא החליף את רופי המפרץ הפרסי כמטבע הרשמי של בחריין, בערך של 10 רופי לדינר.
נכון לשנת 2007, קיימים במחזור מטבעות של 5 פילס, 10 פילס, 25 פילס, 50 פילס, 100 פילס וחצי דינר. בעבר היה גם מטבע של פילס אחד, אך הוא הוצא משימוש. כמו כן קיימים שטרות של ½ דינר, 1 דינר, 5 דינר, 10 דינר ו-20 דינר.
שערי חליפין

הדינר הבחרייני הוא המטבע השני הכי יקר בעולם. שער המטבע לעומת מטבעות לדוגמה : בשקלים במחיר של 8.9 ש"ח, בדולרים ב-2.64 דולר אמריקני, באירו: 2.22, בדינר כוויתי, המטבע החזק בעולם 0.81 בריאל עומאני: 1.02 בריאל סעודי: 9.95.
המטבעות החזקים בעולם

1.דינר כוויתי
2. דינר בחרייני
5. לירה שטרלינג (פאונד בריטי)
6.דולר קיימני
7. אירו
גמר מונדיאל 1954

גמר מונדיאל 1954 (הידוע גם בשם הנס של ברן) התקיים באצטדיון ונקדורף בברן, שווייץ ב-4 ביולי 1954, ובו נקבע שאלופת העולם לשנת 1954 היא נבחרת גרמניה המערבית, שניצחה את נבחרת הונגריה בתוצאה 3–2. הייתה זו זכייתה הראשונה של גרמניה בטורניר, והיא הייתה לנבחרת השלישית (אחרי אורוגוואי ואיטליה) שזוכה בתואר.
ההונגרים הגיעו כפייבוריטים מוחלטים לטורניר בכלל ולמשחק בפרט, וההפסד התקבל כהפתעה גדולה. עד לדקה השמינית צעדה הונגריה ביתרון 0–2 משערים של פרנץ פושקש וזולטן צ'יבור, אך גרמניה השיגה שוויון מהיר מרגליהם של מקס מורלוק והלמוט ראן. למרות השליטה של הונגריה במחצית השנייה, הבקיע ראן את שער הניצחון לזכות גרמניה שש דקות לסיום ההתמודדות.
שתי הנבחרות נפגשו במהלך הטורניר, במסגרת שלב הבתים, והונגריה הביסה את גרמניה בתוצאה 3–8. הייתה זו הפעם הראשונה בהיסטוריה של הטורניר שבה שתי הנבחרות שהגיעו לגמר נפגשו באותו טורניר בשלב מוקדם יותר. גרמניה הגיעה לגמר הטורניר לראשונה בהיסטוריה שלה, בעוד להונגריה הייתה זו הופעה שנייה, ואחרונה עד כה, בגמר גביע העולם, לאחר ההפסד 2–4 בגמר מונדיאל 1938 לאיטליה.
כל השחקנים שנטלו חלק במשחק כבר אינם בחיים. הורסט אקל שהיה במשחק הגמר בן 22, היה האחרון שנפטר, ב-2021.
רקע > נבחרת הונגריה

הונגריה הגיעה לטורניר גביע העולם כפייבוריטית מוחלטת לזכייה בתואר, ונחשבה לנבחרת הטובה בעולם. הונגריה, שזכתה באותן שנים לכינויים "קבוצת הזהב" ו"המדיארים המופלאים", לא הפסידה כלל בחמש השנים שקדמו לטורניר, ברצף שנמשך 32 משחקים, כולל משחקי הטורניר עצמו. בנוסף, הם זכו בטורניר הכדורגל של אולימפיאדת הלסינקי ב-1952. בין הניצחונות הזכורים ביותר שהשיגה באותן שנים, נמצאים הניצחונות על אנגליה. השתיים נפגשו למשחק ידידות באצטדיון ומבלי ב-25 בנובמבר 1953, במשחק שהוכתר כ"משחק המאה", ובו הביסה הונגריה את אנגליה בתוצאה 6-3. בכך, היא הייתה לנבחרת הראשונה בהיסטוריה שאינה בריטית ומנצחת את אנגליה בביתה. היחידה לעשות זאת לפניה הייתה אירלנד ארבע שנים קודם לכן. שבועות ספורים טרם הטורניר נפגשו השתיים למשחק חוזר בבודפשט, ושם הביסו ההונגרים את אנגליה בתוצאה 7-1, ההפסד הגדול בהיסטוריה של אנגליה.
רקע > נבחרת גרמניה המערבית

נבחרת גרמניה המערבית לא נחשבה באותן שנים לאחת מהבכירות שבנבחרות. היא כלל לא השתתפה במונדיאל 1950, בשל האיסור על נבחרות גרמניה להשתתף בעקבות מלחמת העולם השנייה. למעשה, מוקדמות מונדיאל 1954 היוו את חזרתה של גרמניה לטורנירים בינלאומיים לראשונה לאחר המלחמה.
רקע > הדרך אל הגמר

בשלב הראשון של הטורניר חולקו 16 הנבחרות המשתתפות לארבעה בתים, כשבכל בית התמודדו שתי נבחרות מדורגות ושתיים שאינן מדורגות. כל נבחרת שיחקה פעמיים בשלב הבתים, כאשר כל נבחרת מדורגת פגשה את שתי הנבחרות שאינן מדורגות בבית. שתי הראשונות בכל בית העפילו לשלב רבע הגמר. החל משלב זה התקדמו הנבחרות בשיטת נוקאאוט במשחק אחד.
שתי הנבחרות הוגרלו יחדיו לבית ב'. הנבחרות המדורגות בבית היו הונגריה וטורקיה ולצדן הוגרלו גרמניה המערבית וקוריאה הדרומית.
גרמניה המערבית פתחה את משחקיה בטורניר עם ניצחון 4-1 על טורקיה. לאחר שנקלעה לפיגור כבר בדקה השנייה, הצליחה גרמניה להפוך את התוצאה ולהשיג ניצחון ראשון. במשחק המקביל, הביסה הונגריה 9-0 את קוריאה הדרומית. שנדור קוצ'יש חגג שלושער, פרנץ פושקש ופטר פלוטאס הוסיפו צמדים.
במשחק השני, התמודדו גרמניה והונגריה אחת מול השנייה. מאמן גרמניה, זפ הרברגר, העלה הרכב משני, שרק שישה מתוכו פתחו גם בגמר הטורניר. מטרתו הייתה לשמור על שחקני ההרכב המובילים לקראת השלבים הבאים, ובכך הצליח להסתיר את חוזקה האמיתי של נבחרתו. הונגריה הביסה את גרמניה בתוצאה 8-3, במשחק בו כבש קוצ'יש רביעייה. הונגריה סיימה את שלב הבתים עם שני ניצחונות ו-17 שערי זכות בשני משחקים. פושקש, כוכבה הגדול של הנבחרת שגם כבש במשחק, נפצע במהלכו ונעדר משני משחקיה הבאים של הנבחרת.
גרמניה וטורקיה שתיהן סיימו עם מאזן של שתי נקודות, מה שגרר משחק פלייאוף ביניהן על ההעפלה לרבע הגמר. גרמניה שלטה במשחק, ושלושער של מקס מורלוק סייע לה להעפיל לאחר ניצחון 7-2 על הטורקים.
בשלב רבע הגמר גברה גרמניה על יוגוסלביה בתוצאה 2-0 והעפילה לחצי הגמר. במשחק המקביל, נפגשו הונגריה וברזיל למשחק שבאופן תאורטי היה אמור להפגיש שתי נבחרות התקפיות מהטובות בעולם באותה תקופה, אך בפועל התאפיין באלימות רבה, והסתיים בניצחונה של הונגריה 4-2 ובהעפלתה לחצי בגמר.
בשלב חצי הגמר לא התקשתה גרמניה להדיח את אוסטריה עם ניצחון 6-1. במשחק המקביל, הונגריה פגשה את האלופה המכהנת אורוגוואי. למרות יתרון שני שערים של הונגריה, הצליחה אורוגוואי לחזור למשחק במחצית השנייה ולהשוות ל-2-2. המשחק עבר להכרעה בהארכה, וצמד של קוצ'יש בתשע הדקות האחרונות הביאו להונגריה ניצחון 4-2 וכרטיס לגמר המפעל.
שופט המשחק

ויליאם לינג מאנגליה נבחר לשופט המשחק. עוזרי השופט, וינצ'נצו אורלנדיני מאיטליה וסנדי גריפיתס הוולשי, נבחרו לשמש כקוונים במשחק.
לינג נחשב באותה תקופה לאחד מהמובילים שבשופטים באנגליה. הוא שפט בין היתר את גמר טורניר הכדורגל של אולימפיאדת לונדון ב-1948 בין שוודיה ליוגוסלביה, ואת גמר גביע ה-FA בשנת 1951 בין ניוקאסל יונייטד לבלקפול. לינג ניהל גם את המשחק הראשון בין הונגריה לגרמניה בטורניר, בו ניצחה הונגריה בתוצאה 8-3.
עוזרי השופט שימשו גם הם כשופטים ראשיים במהלך הטורניר. אורלנדיני שפט את גרמניה בניצחון 6-1 על אוסטריה בחצי הגמר, וכן בניצחונה של אורוגוואי 7-0 על סקוטלנד בשלב הבתים. גריפיתס שפט את הונגריה בניצחונה על אורוגוואי בחצי הגמר, וכן את משחקי שלב הבתים בהם ניצחה יוגוסלביה 1-0 את צרפת ושווייץ ניצחה 4-1 את איטליה.